b'\n_START_ARTICLE_\nPandekte\n_START_PARAGRAPH_\nDigeste (lat. Digestae), poznate i kao Pandekte (od Digesta seu Pandectae, \xc5\xa1to dolazi od starogr\xc4\x8dke rije\xc4\x8di \xcf\x80\xce\xb1\xce\xbd\xce\xb4\xce\xad\xce\xba\xcf\x84\xce\xb7\xcf\x82 pandektes, "sveobuhvatni") je naziv za sa\xc5\xbeetak najva\xc5\xbenijih tekstova rimskog prava, a koji predstavlja integralni dio zbornika Corpus iuris civilis, koji je objavio bizantski car Justinijan. Sastoji se od 50 knjiga koji sadr\xc5\xbee zapise i mi\xc5\xa1ljenja 39 rimskih pravnika o raznim pitanjima; od njih se najvi\xc5\xa1e rabe mi\xc5\xa1ljenja Ulpijana i Julija Paula. Tekst, \xc4\x8diji je najautenti\xc4\x8dniji prijepis poznat kao Littera Florentina, imao je izuzetan utjecaj na razvoj kontinentalnog pravnog sustava u Europi.'